CELEX: 32010R0621
Language: lv
Date: 2010-06-03 00:00:00
Title: Padomes Regula (ES) Nr. 621/2010 ( 2010. gada 3. jūnijs ) par zvejas iespēju sadalījumu atbilstīgi Partnerattiecību nolīgumam zivsaimniecības nozarē starp Eiropas Savienību un Zālamana salām

22.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 190/29
            
         PADOMES REGULA (ES) Nr. 621/2010
   (2010. gada 3. jūnijs)
   par zvejas iespēju sadalījumu atbilstīgi Partnerattiecību nolīgumam zivsaimniecības nozarē starp Eiropas Savienību un Zālamana salām
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               2009. gada 26. septembrī tika parafēts jauns Partnerattiecību nolīgums zivsaimniecības nozarē starp Eiropas Savienību un Zālamana salām (turpmāk “partnerattiecību nolīgums zivsaimniecības nozarē”).
            
         
               (2)
            
            
               Padome 2010. gada 3. jūnijā pieņēma Lēmumu 2010/397/ES (1) par jaunā partnerattiecību nolīguma zivsaimniecības nozarē parakstīšanu un provizorisku piemērošanu.
            
         
               (3)
            
            
               Metode zvejas iespēju piešķiršanai dalībvalstīm būtu jānosaka uz jaunā partnerattiecību nolīguma zivsaimniecības nozarē pastāvēšanas laiku, kā arī uz tā provizoriskas piemērošanas laiku.
            
         
               (4)
            
            
               Minētajai regulai būtu jāstājas spēkā pirmajā dienā pēc tās publicēšanas, un tā būtu jāpiemēro no 2009. gada 9. oktobra,
            
         IR PIEŅĒMUSI ŠO REGULU.
   1. pants
   1.   Partnerattiecību nolīguma zivsaimniecības nozarē starp Eiropas Savienību un Zālamana salām protokolā noteikto zvejas iespēju sadalījums dalībvalstīm ir šāds:
   —   tunzivju saldētājseineri: 
   
               Spānija
            
            
               :
            
            
               75 % pieejamo zvejas iespēju
            
         
               Francija
            
            
               :
            
            
               25 % pieejamo zvejas iespēju
            
         2.   Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus zvejas atļaujas pieprasījumus.
   3.   Neskarot partnerattiecību nolīguma zivsaimniecības nozarē un protokola noteikumus, piemēro Padomes Regulu (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (2).
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2009. gada 9. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2010. gada 3. jūnijā
      
         
            Padomes vārdā –
         
         
            priekšsēdētājs
         
         A. PÉREZ RUBALCABA
      
   
   
      (1)  Skatīt šā Oficiālā Vēstneša 1 lpp.
   
      (2)  OV L 286, 29.10.2008., 33. lpp.